ToekomsVenster: Kom vandag tuis by God | Maroela Media
Laat my by U 'n blywende tuiste vind. Laat my skuil onder u vleuels. Sela. – Psalm 61:5
Waar is jou "happy place"? Dis mos daardie plek waar jy welkom, geborge en tuis voel. Dis die plek wat jou met vreugde vervul en inspireer om te droom én te doen. Dis die plek van rustigheid en aanvaarding, van waardering en begrip.
Uiteraard het baie van ons 'n plekkie op aarde waar ons buitegewoon gelukkig voel. Miskien is dit iewers in die natuur, dalk 'n vakansiebestemming, tuis in jou eie woning omring deur dit wat bekend is of iewers in die buiteland. Soveel mense, soveel moontlikhede.
Vir 'n Christen is daar 'n plek van veiligheid, geborgenheid en betekenis groter as enige aardse verwysingspunt. Die psalmdigter sê iewers dat selfs die voëltjies tuis voel by God.
Dis 'n plek van veiligheid en geborgenheid.
By geleentheid betreur Jesus die feit dat Hy dit alles wou wees vir die mense van Jerusalem, maar dat hulle dit nie wou aangryp nie. Kom vandag tuis by God. Skuil by Hom.
Gedagte vir die dag: Soekers na geluk
Luister: Alles wat jy moet weet oor huiskoop
Dit is so wonderlik om God te kan dien en te kan weet Ons Hemelse Vader is altyd daar dag of nag ons moet net glo en bid en hande vat, ons staan nooit alleen!! AMEN